stanford-oval/wikipedia huggingface dataset:
Pasi Ikonen

| Mitalit | Mitalit | Mitalit |  |
| --- | --- | --- | --- |
|  Pasi Ikonen |  Pasi Ikonen |  Pasi Ikonen |  |
Maa:   Suomi
Miesten suunnistus
| MM-kilpailut  | MM-kilpailut  | MM-kilpailut  |  |
|  Kultaa | Tampere 2001 | pikamatka |  |
|  Hopeaa | Tampere 2001 | sprintti |  |
|  Hopeaa | Savoie–Grand Revard 2011 | pitkä matka |  |
|  Pronssia | Kiova 2007 | viesti |  |
| EM-kilpailut  | EM-kilpailut  | EM-kilpailut  |  |
|  Kultaa | Sümeg 2002 | viesti |  |
|  Kultaa | Roskilde 2004 | viesti |  |
|  Pronssia | Ventspils 2008 | keskimatka |  |
|  Pronssia | Ventspils 2008 | viesti |  |
| Nuorten MM-kilpailut  | Nuorten MM-kilpailut  | Nuorten MM-kilpailut  |  |
|  Kultaa | Varna 1999 | viesti |  |
|  Hopeaa | Reims 1998 | viesti |  |
|  Hopeaa | Nove Mesto na Morave 2000 | normaalimatka |  |
|  Pronssia | Varna 1999 | viesti |  |
Pasi Päiviö Ikonen (30. kesäkuuta 1980 Vihanti –  3. elokuuta 2024) oli suomalainen suunnistaja, pikamatkan maailmanmestari. Kaudesta 2016 hän edusti Paimion Rastia. Aikaisemmin hän edusti Vaajakosken Terää, SK Pohjantähteä ja Sinkki-Seppoja. Ikosen valmentajia olivat Eino Havas ja Jarmo Heiskanen. Ikonen suunnisti aikanaan yhdeksän vuotta käyttämättä lainkaan kompassia, pelkällä suuntavaistolla ja kartanlukutaitoa hyödyntäen.
Ikonen nousi suunnistuksen maailman huipulle jo nuorten kisoissa ja piti tasonsa myös aikuisten tasolla voittamalla vuonna 2001 miesten sprintissä hopeaa ja pikamatkan maailmanmestaruuden kotiyleisön edessä Tampereella. Ikonen oli käytännössä koko aktiiviuransa kansainvälisellä huipulla, mutta vuonna 2005 hän kärsi selkävaivoista ja joutui jättämään kisoja ja lopulta koko kauden väliin.
Ikosen ex-avopuoliso oli suunnistuksen yhdeksänkertainen maailmanmestari Minna Kauppi. Ikonen sai 2021 tyttären silloisen avopuolisonsa kanssa.
Ikosen urheilu-uraa varjostivat masennus, ahdistus ja alkoholismi. Hän oli täysraitis vuodesta 2018. Huhtikuussa 2017 Ikosella havaittiin aivokasvain. Hän kuoli parantumattomaan astrosytoomaan elokuussa 2024. Hän joutui aivokasvaimen takia useaan leikkaukseen, ja sen takia häneltä puuttui kalloluusta merkittävä osa. Suunnistaessa hän käyttikin pääsuojusta.
Saavutukset > MM-kilpailut

2001 sprintissä hopeaa, pikamatkalla kultaa
2003 sprintissä 19., keskimatkalla 4.
2004 keskimatkalla 9., normaalimatkalla 7.
2006 sprintissä 8., keskimatkalla 17.
2007 pitkällä matkalla keskeytys, viestissä pronssia
2008 keskimatkalla 8., viestissä 6.
2009 keskimatkalla 30.,
2010 keskimatkalla 8., viestissä 9.
2011 pitkällä matkalla hopeaa, viestissä 7.
2012 keskimatkalla 17.
2014 keskimatkalla 32., pitkällä matkalla 18., viestissä 5.
Saavutukset > EM-kilpailut

2002 keskimatkalla 40., viestissä kultaa
2004 sprintissä 14., keskimatkalla 6., normaalimatkalla 30., viestissä kultaa
2006 sprintissä 21., keskimatkalla karsiutui loppukilpailusta, viestissä 10.
2008 pitkällä matkalla yhdeksäs, keskimatkalla ja viestissä pronssia
2012 keskimatkalla 23.
2014 keskimatkalla 22., pitkällä matkalla 19., viestissä 8.
Saavutukset > PM-kilpailut

2003 pikamatkalla kultaa
2007 keskimatkalla 9., pitkällä matkalla 7., viestissä hopeaa
2009 keskimatkalla 63.
Saavutukset > SM-kilpailut

2001 pikamatkalla kultaa, pitkällä matkalla pronssia
2003 pikamatkalla kultaa, yösuunnistuksessa pronssia
2004 pikamatkalla kultaa
2006 keskimatkalla pronssia, pitkällä matkalla hopeaa, viestissä kultaa
2007 pitkällä matkalla pronssia
2008 keskimatkalla kultaa
2009 viestissä hopeaa, erikoispitkällä matkalla ja yösuunnistuksessa pronssia
2010 pitkällä matkalla kultaa, keskimatkalla ja viestissä hopeaa
2011 viestissä kultaa, erikoispitkällä matkalla pronssia
2013 viestissä kultaa, keskimatkalla pronssia
2014 keskimatkalla kultaa
Saavutukset > Maailmancup

2002 yhteispisteissä 4., kolme osakilpailuvoittoa, yksi kolmas sija
2006 yhteispisteissä 10.
2008 osakilpailun kakkossija
2008 yhteispisteissä 9.
2011 yhteispisteissä 6.
2014 yhteispisteissä 17.
Saavutukset > Nuorten MM-kilpailut

1998 viestissä hopeaa
1999 viestissä kultaa
2000 normaalimatkalla hopeaa, viestissä pronssia
Saavutukset > Huippuliiga

2006 toinen
2007 voitto
2010 osakilpailuvoitto (Paimio)
Naamiotrapit

| Naamiotrapit |
| --- | --- |
 Kapintrappi (Neotis ludwigii)
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kurkilinnut Gruiformes
Heimo::  Trapit Otididae
Suku::  Naamiotrapit Neotis  Sharpe, 1893
Katso myös
   Naamiotrapit Wikispeciesissä   Naamiotrapit Commonsissa 
Infobox OKNimi-testi OK: 
Naamiotrapit (Neotis) on trappien heimoon kuuluva lintusuku.
Naamiotrappeihin (Neotis) kuuluvia lajeja

Kapintrappi (Neotis ludwigii)
Naamiotrappi (Neotis heuglinii)
Saharantrappi (Neotis nuba)
Sinikaulatrappi (Neotis denhami)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
Neveready

Neveready (oik. nimeltään Petteri Arpiainen, s. 13. kesäkuuta 1984) on Vaasassa syntynyt DJ, tuottaja ja promoottori, joka on aloittanut musiikin tekemisen 1992. 
Hän on vaikuttanut useissa yhtyeissä dj:nä, tuottajana, äänittäjänä sekä mixaajana. DJ ura alkoi 2002, joka on kattanut vuosien aikana satoja keikkoja suomessa. Myös ulkomailla keikkaillut: Alankomaat, Ruotsi, Viro, Latvia, Liettua, Valko-Venäjä. Nykyään keskittynyt mixaamiseen ja tuottamiseen. Neveready vaikuttaa nykyään aktiivisesti Organ!k -, sekä Fearfall -yhtyeissä.
Historia

Ensimmäiset kokeilut musiikin parissa olivat perheen tietokoneella MD-DOS -pohjaisella Fast Tracker 2 -ohjelmalla. Ensimmäiset vuodet musiikkia harrastettiin harvemmin ja täysin huumorimielessä, biisit koostuivat pääosin nauhoitetuista pieruista, omasta äänestä ja rumpuluupeista. 90-luvun loppupuoliskolla harrastaminen alkoi ottaa vakavampia askeleita, kun kotibileissä harrastettiin kaverien kanssa freestyle -räppäilyä ja tähän tarvittiin biittejä.
Julkaisuja

2001:
'Mikrofooniklaani - Painajaisia Ja Paholaisia EP' ‎(CD 2001)
'Mikrofooniklaani - Uudet Tuulet' ‎(CD 2001) Mikrofooniklaani -yhtyeen aikoina Neveready käytti artistinimeä Bedro.
2003:
'Kohdatut Kasvot' ‎(Cass 2003) FourEyes -yhtyeen aikoina Neveready käytti artistinimeä Humanlike.
2004:
'Neveready - Kasetti' (Cass 2004) Julkaisija Anti-Party Music.
'Neveready - Kasetti 2' (Cass 2004 & CD 2007) Tiettävästi suomen ensimmäinen tuplakasetti julkaisu hip hop -genressä.
'Rillipäät - Sangat Sannassa' (Cass & CD 2004) Rillipäät -yhtyeessä Neveready käytti artistinimeä WSAnuget.
2005:
'Rillipäät - Rillifunk' (Cass ja CD 2005)
'Neveready, Dumb & Effekt -Split 12" (12" 2005) Julkaisija FJUU Records.
'Neveready & Pion - Minicd / Core' ‎(2xCD, Mini 2005) tupla minicd -julkaisu.
'Neveready - Neveready' (10", CD, mini)
2006:
'Neveready - Nightshift Volume One' ‎(CD 2006) ensimmäisen fyysisen mixtape -julkaisu.
'Various - Anti-Party Compilation Volume 1' ‎(CD 2006) Julkaisija Anti-Party Music. Kokoelma jossa biisi 'Neveready & Pion - Aika kuluu'
2007:
'Various - Mestarisoundi Soundcheck 2007' (Digi, CD, 2x12" 2007) Julkaisija Monsp Records. Kokoelma jossa biisi 'Neveready - Bad Wallpaper'
2008:
'Various - Redvolume Catalogue Part One' ‎(CD 2008) Julkaisija Red Volume. Kokoelma jossa biisi 'Neveready - Goro'
2012:
'Neveready - Rejections' (Digi, 12", Cass 2012). Julkaisijana Nex Gen Music, kasettipainoksen julkaisi Floating Records, 12" vinyylin Neveready kustansi itse.
2015:
'Neveready - Rejections (The Remixes Ep1) (Digi). Julkaisija Nex Gen Music. Muiden artistien remixejä Rejections albumin sisällöstä.
2016:
'Neveready - Rejections (The Remixes Ep2) (Digi). Julkaisija Nex Gen Music. Muiden artistien remixejä Rejections albumin sisällöstä.
2017:
'Various - Wound Up Beat Tape 2 ‎(Cass, Digi) Julkaisija Next Phase Records NL. Kokoelma jossa biisi 'Neveready - Fatmos'.
2019:
'Neveready ‎– The Forest´ (Digi, 12") Julkaisia Nex Gen Music.
Neveready on omien julkaisujen lisäksi tuottanut musiikkia, sekä vieraillut MC:nä seuraavien artistien/ryhmien julkaisuilla: Kasi, Paulos Tylsä, Kiltit Ihmiset, Anti-Party People, Pion, Dumb, Moonlit, Ekow & Eibou, Niko & Tapsa, Microbe, Pulupäät, Iwere, Blue Phantoms Network, Ghetto Tyylit.
Naracoorte Cavesin kansallispuisto

| --- | --- |
Sijainti:  Etelä-Australia, Australia
Lähin kaupunki:  Naracoorte
Pinta-ala:  6 km²
| --- | --- |
Nimi alkuperäiskielellä:  Naracoorte Caves National Park 
Tyyppi:  Australian kansallispuisto, turisteille avoin luola, kansallispuisto 
Perustettu:  1994
Luokitus:  Australian kansallinen kulttuuriperintöluettelo (d), Mukana Etelä-Australian rakennusperintörekisterissä (d), UNESCOn maailmanperintöluettelokohde (d) (1994) 
Hallinto:  Department of the Environment and Heritage
muokkaa - muokkaa wikitekstiä - muokkaa Wikidataa
Naracoorte Caves on kansallispuisto Australiassa Etelä-Australian osavaltion kaakkoisosassa. Alue on valittu yhdessä Boodjamullan kansallispuistossa sijaitsevan Riversleighin kanssa Unescon maailmanperintökohteeksi nisäkäsfossiililöydösten ansiosta. Naracoorte Caves on 600 hehtaarin kokoinen kansallispuisto, ja alueella on 26 luolaa, jotka sijaitsevat vanhoilla rantadyyneillä.
Naracoorte Cavesin fossiileista on löytynyt yli sata lajin edustajia ja lajeja, joista osa hävisi jo pleistoseenikaudella ja osa elää edelleen alueella. Puisto on merkittävä etenkin Australian megafaunan jäljittämiseen, ja yhdessä Riversleighin kanssa se antaa hyvän kuvan Australian nisäkäseläimistön evoluutiossa. Ensimmäiset löydöt luolista tehtiin 1845, mutta vasta 1969 tehtyjen laajojen fossiililöytöjen jälkeen luolat alkoivat todella kiinnostaa tutkijoita. Luolat suojeltiin 1972 ja maailmanperintöluetteloon ne otettiin 1992.
Maantiede, ilmasto ja luonto

Naracoorte Cavesin kansallispuisto sijaitsee Etelä-Australian osavaltion kaakkoisosassa 11 kilometriä eteläkaakkoon Naracoortesta ja noin 320 kilometriä kaakkoon Adelaidesta. Puiston 600 hehtaarin alueella on 26 luolaa, joista osa ei ole avoinna yleisölle. Luolat sijaitsevat vanhoilla rantadyyneillä, jotka kulkevat nykyisen rannan suuntaisesti. Luolat ovat oligoseeni- ja mioseenikausien välillä syntyneessä harjanteessa, ja ne avautuivat maanpinnalle pleistoseenikauden myöhäisvaiheessa, mikä mahdollisti luiden kerääntymisen suuaukoille ja doliineihin. Fossiilijäännösten lisäksi luolista löytyy stalagmiitti- ja stalaktiittimuodostelmia.
Kansallispuisto sijaitsee viileän lauhkeassa ja kosteassa ilmastossa. Kesät ovat kuivia ja leutoja, ja suurimmat sateet tulevat talvisin. Vuotuinen sadanta on 386 millimetriä, ja lämpötila vaihtelee tammikuun 23,3 asteesta heinäkuun 14,3 asteeseen.
Kasvillisuus on pääosin ruohikkoa, mutta alueella on harvakseltaan myös eukalyptuspuita ja pensaikkoja. Puiston yleisimpiä nisäkkäitä ovat harmaajättikengurut, mutta alueelle elää myös nokkasiilejä, vompatteja ja sokerioravia. Linnuista puistossa voi tavata erityisesti tiaismalureita, rosellia ja mesikkoja.
Paleontologinen merkitys

Naracoorte Cavesista on löytynyt jäänteitä yli sata selkärankaisesta lajista, ja vanhimmat fossiilit ovat löytyneet 528 000 vuotta vanhasta kerrostumasta Cathedral-luolasta. Luolien tutkimus on antanut yksityiskohtia Australian kaakkoisosien ilmastosta ja kasvillisuudesta pleistoseenikaudella. Lisäksi fossiileja löytyy Australian asutuksen ajalta, minkä ansiosta löydöt voivat valottaa Australian megafaunan häviämisen syitä.
Luolista on löytynyt kymmeniä tuhansia jäänteitä, jotka edustavat laajaa eläimistöä pienistä sammakkoeläimistä satoja kiloja painaviin Zygomaturus trilobus- ja Palorchestes azael -pussieläimiin. Fossiilit edustavat sekä jo kadonneita lajeja että vielä nykyisinkin eläviä lajeja. Noin 20 prosenttia lajeista hävisi jo pleistoseenikaudella, noin 5 prosenttia eurooppalaisten tulon jälkeen, 28 prosenttia on hävinnyt vain alueellisesti ja 47 prosenttia elää vieläkin alueella. Osa jäännöksistä on niin hyvin säilyneitä, että niistä on löytynyt jopa hauraimpia luita.
Naracoorte Cavesin fossiililöydökset kuuluvat maailman monipuolisimpiin. Se muodostaa yhdessä Queenslandin luoteisosassa sijaitsevan Riversleighin kanssa Unescon maailmanperintöluettelon kohteen Australian nisäkäsfossiilikohteet. Ne antavat yhdessä kattavan kuvan Australian nisäkkäiden evoluutiossa.
Historia

Naracoorten luolien fossiilit löydettiin 1845. Ensimmäisenä niitä tutki tieteellisesti 1850-luvun lopulla pappi Julian Tenison-Woods, joka kertoi löydöistään vuonna 1862 ilmestyneessä kirjassa Geological Observations in South Australia. Tenison-Woods raportoi useista löydöistään, kuten emumaisesta linnusta, joka on myöhemmin tunnistettu sorsalintuihin kuuluvaksi Genyornis newtoni -lajiksi. Monet ensimmäisistä fossiililöydöistä ovat kadonneet, ja ainoat todisteet niistä löytyvät enää Tenison-Woodsin kirjoista.
Edward Charles Stirling ilmoitti 1907 löytäneensä pussileijonan fossiileita, mutta tämän jälkeen ei ole 52 vuoteen yhtään merkintää alueen löydöistä. Vasta 1950-luvulla louhoksen omistaja James Quarry löysi jälleen pussileijonan jäänteitä. Haystallin luolasta löytyi 1969 laajoja fossiiliesiintymiä, joita muun muassa Etelä-Australian museo tutki. Samana vuonna eteläaustralialainen luolatutkimusryhmä eteni Victorian luolassa kammioon, jossa he havaitsivat laajan kerrostuman, jonka pinnassa oli runsaasti vanhoja luita. Tämä löytö ja muutamat muut löydöt Victorian luolasta ja muista luolista herättivät tutkijoiden kiinnostuksen alueeseen.
Naracoorte Caves suojeltiin luonnonsuojelualueena vuonna 1972. Kansainvälistä tunnustusta puisto sai vuonna 1992, kun se otettiin yhdessä Riversleighin kanssa maailmanperintöluetteloon.
Aiheesta muualla

Kuvia tai muita tiedostoja aiheesta Naracoorte Cavesin kansallispuisto Wikimedia Commonsissa
South Australian Department of Environment, Water and Natural Resources (englanniksi)
Department of Sustainability, Environment, Water, Population and Communities (englanniksi)
Australian nisäkäsfossiililöydökset (Riversleigh/Naracoorte) UNESCOn sivuilla (englanniksi)
Unescon maailmanperintökohteet Australiassa
Australian itä-keskiosien sademetsien suojelualueet
Fossiilialueet: Naracoorte ja Riversleigh
Australian rangaistussiirtolat
Fraser Island
Iso Valliriutta
Greater Blue Mountains -alue
Heard ja McDonaldinsaaret
Kakadu
Lord Howe
Macquariensaari
Ningaloo
Purnululu
Royal Exhibition Building
Carlton Gardens
Shark Bay
Sydneyn oopperatalo
Tasmanian erämaat
Uluru-Kata Tjuta
Queenslandin tropiikki
Willandran järvialue
Yhden Naracoorte Cavesin luolan sisäosia.
Pussileijonan luuranko Victorian luolassa.
Naamiotrappi

| Naamiotrappi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Kurkilinnut Gruiformes
Heimo::  Trapit Otididae
Suku::  Naamiotrapit Neotis
Laji::  heuglinii
Kaksiosainen nimi
 Neotis heuglinii  (Hartlaub, 1859) 
Katso myös
   Naamiotrappi Wikispeciesissä   Naamiotrappi Commonsissa 
Infobox OKNimi-testi OKIUCN-testi OK: 
Naamiotrappi (Neotis heuglinii) on itäafrikkalainen trappien heimoon kuuluva kurkilintu. Lajin tieteellinen nimi heuglinii tulee Theodor von Heuglinista. Neotis-suvun kuvaili Richard Bowdler Sharpe 1893. Sukuun kuuluu 4 lajia.
Koko ja ulkonäkö

Linnun selkä on tummanruskea valkoisin viiruin, alapuoli ja pitkä kaula valkeat ja naama musta.
Esiintyminen

Naamiotrappi elää Itä-Afrikassa Djiboutissa, Etiopiassa, Keniassa ja Somaliassa. Sitä tavataan myös Eritreassa. Sen elinalueen laajuus on noin 630 000 neliökilometriä ja kanta on elinvoimainen.
Niko J. Korhonen

Niko J. Korhonen (s. 28. helmikuuta 1997) on suomalainen pesäpalloilija. Korhonen edustaa Superpesiksessä pelaavaa Kankaanpään Mailaa. Korhonen on edustanut Superpesiksessä myös kasvattajaseuraansa Sotkamon Jymyä, Oulun Lippoa ja Alajärven Ankkureita. Sotkamon Jymyssä pelatessaan Korhonen saavutti kaksi SM-kultaa kausina 2015 ja 2016. Korhonen on saavuttanut urallaan myös A-poikien ja B-poikien SM-pronssin. Hän pelaa sisäpelissä etenijänä ja ulkokentällä polttolinjassa. Korhosella on sopimus Kankaanpään Mailan kanssa kauden 2020 loppuun saakka. Korhonen on pelannut urallaan 7. elokuuta mennessä 117 Superpesiksen runkosarjaottelua. Näissä hän on lyönyt neljä kunnaria ja 12 tavallista juoksua, tuonut 68 juoksua ja kerännyt 334 kärkilyöntiä. Korhonen on pelannut urallaan seitsemän Superpesiksen ylempää pudotuspeliottelua. Näissä hän on lyönyt kaksi tavallista juoksua, tuonut kaksi juoksua ja kerännyt 13 kärkilyöntiä.
Nicolas-Claude Fabri de Peiresc

Nicolas-Claude Fabri de Peiresc
Yksityiskohta Peirescin muistiinpanoista, joissa kirjattuna ylös hänen ensimmäiset havainnonsa Orionin sumusta 26. marraskuuta 1610.
Nicolas-Claude Fabri de Peiresc (1. joulukuuta 1580, Belgentier, Var, Ranska – 24. kesäkuuta 1637, Aix-en-Provence, Ranska) oli ranskalainen tähtitieteilijä ja antikvaari sekä mesenaatti.
Hän opiskeli Italiassa Padovan yliopistossa kolmen vuoden ajan vuosina 1599–1602. Hän asui sen ajan Padovassa ja valmistui oikeustieteen tohtoriksi. Hän myös tutustui siellä henkilökohtaisesti Galileo Galileihin joka toimi Padovan yliopistossa opettajana.
Peiresc kirjoitti kirjaa Abridged history of Provence (lyhennetty Provencen historia), mutta kuoli ennen kuin sai sen valmiiksi. Sen viimeistelivät ja julkaisivat vuonna 1982 Jacques Ferrier ja Michael Feuillas. Peiresc aloitti Kuun karttojen tekemisen kaivertaja Claude Mellanin kanssa ja he tekivät samassa yhteydessä havainnon Kuun libraatiosta. Peirescin kuolema keskeytti myös tämän työn karttojen parissa. Peiresc teki ensimmäisenä yksityiskohtaisia havaintoja Orionin sumusta 26. marraskuuta 1610.
Peirescen kunniaksi nimetty Kuun kraatteri Peirescius vuonna 1935 sekä Asteroidi (19226) Peiresc.
Aiheesta muualla

Wikimedia Commonsissa on kuvia tai muita tiedostoja aiheesta .
Messier 42: Orion Nebula Messier Objects.  14.5.2015. Viitattu 30.8.2018.
Ashworth, William B. Jr.: Scientist of the Day - Nicolas Claude Fabri de Peiresc Linda Hall Library.  1.12.2017. Viitattu 30.8.2018.
Miller, Peter N.: The Correspondence of Nicolas-Claude Fabri de Peiresc EMLO. Viitattu 30.8.2018.
Never Trust a Hippie

| Never Trust a Hippie |
| --- | --- |
Tyyli:  Musiikkiohjelma
Kestoaika:  n. 24 min
Luoja(t):  Wallu Valpio,  Tuukka Tiensuu Onni Tappola  Terja Salaspuro
Pääosissa:  Wallu Valpio
Alkuperämaa:   Suomi
Verkko:  MoonTV
Esitetty:  1999 – 2001
Jaksoja:  96
Aiheesta muualla
IMDb 
Never Trust a Hippie oli kaapelikanava MoonTV:n vuosina 1999–2001 esittämä musiikkiohjelma. Sitä juonsi Wallu Valpio.
Sisältö

Never Trust A Hippiessä näytettiin musiikkivideoita ja haastateltiin kotimaisia artistivieraita. Välillä ohjelmassa tehtiin myös reportaaseja erilaisista musiikkitapahtumista.
Tuotanto

Ohjelma oli MoonTV:n sisäistä tuotantoa, alkuperäisen konseptin loi tuottaja Terja Salaspuro. Sarjaa ohjasi vuosina 1999–2000 Tuukka Tiensuu, ja vuosina 2000–2001 Onni Tappola. Sarjasta ilmestyi uusi jakso kerran viikossa. MoonTV:n alkuaikoina jakso saattoi tulla uusintana yli 10 kertaa viikon aikana, koska kanavalla oli vain muutamia itsetuotettuja ohjelmia. Sarjaa tehtiin yhteensä 96 jaksoa. MoonTV korvasi sen vuonna 2001 Moonstock-musiikkiohjelmalla, jota Walpio myös juonsi.
Aiheesta muualla

Never Trust a Hippie Internet Movie Databasessa (englanniksi)
Artikkeli Never Trust a Hippien kuvauksista (1999)
Wallu Valpion haastattelu City-lehdessä (2000)
Artikkeli MoonTV:stä Imagessa (2003). [vanhentunut linkki]
New Found Glory (albumi)

| New Found Glory New Found Glory |
| --- | --- | --- |

Studioalbumin tiedot
 Äänitetty : Elysian Fields Studio Boca Raton, Florida
 Julkaistu: 26. syyskuuta 2000
 Tuottaja(t): Neal Avron
 Tyylilaji: pop-punk
 Kesto: 36.20
 Levy-yhtiö: Drive-Thru, MCA
New Found Gloryn muut julkaisut
| From the Screen to Your Stereo (EP) 2000 | New Found Glory 2000 | Sticks and Stones 2002 |
Singlet albumilta New Found Glory
 ”Hit or Miss” Julkaistu: 17. kesäkuuta 2000  ”Dressed to Kill” Julkaistu: 21. marraskuuta 2000
New Found Glory on samannimisen yhtyeen toinen studioalbumi, joka julkaistiin 26. syyskuuta 2000. Albumi myi RIAA:n sertifikaatioiden mukaan kultaa 24. kesäkuuta 2003.[lähde? ]
Kappaleet

Kaikki kappaleet kirjoittanut New Found Glory.
Better off Dead – 2.48
Dressed to Kill – 3.28
Sincerely Me – 2.48
Hit or Miss – 3.22
Second to Last – 2.44
Eyesore – 3.46
Vegas – 2.29
Sucker – 2.53
Black & Blue – 2.09
Boy Crazy – 3.19
All About Her – 3.02
Ballad for the Lost Romantics – 3.24
So Many Ways (Japanin painoksen ja Yhdysvaltain ensimmäisten 5000:n kopion bonuskappale)
Arvostelut

AllMusic:
Niko Jokela

| Niko Jokela |
| --- | --- |
 Niko Jokela ja Excalibur It, 2019
Henkilötiedot
Syntynyt: 29. maaliskuuta 1974 (ikä 50)
Kansalaisuus:   Suomi
Raviohjastaja
Kotirata:   Seinäjoen ravikeskus
Lisenssi:  A
Voittosumma:  5 400 169 €
Starttien määrä:  18 403
Voittoja:  1 999
1000. voitto:  2013
2000. voitto:  2024
Tilastot päivitetty:  31.12.2023
Niko Jokela (s. 29. maaliskuuta 1974) on suomalainen ravivalmentaja ja -ohjastaja.
Ohjastajana Jokelalle vuosi 2023 oli tähän astisen uran menestyksekkäin, kun hänen ohjastamansa hevoset voittivat yli puoli miljoonaa euroa palkintorahoja ja voittoja tuli 133.
Vuoden 2023 lopussa Jokelalla oli 12 hevosta valmennuksessa. Jokela valmentaa hevosia Seinäjoen ravikeskuksen ratatallilla, jonka hän hankki itsensä ja puolisonsa Riikka Seppäsen omistukseen vuonna 2021. Jokelan ja Seppäsen lisäksi tallin toiminnassa on mukana myös muita henkilöitä, muun muassa heidän tyttärensä. Ohjastamisen ja valmentamisen lisäksi Jokela toimii kengittäjänä.
Jämsästä lähtöisin oleva Jokela ohjasti ensimmäisen kerran kilpaa vuonna 1991 ja voitti ensimmäisen kerran 1993. Tuhannennen voittonsa hän ohjasti Watson Capewishilla 13. toukokuuta 2013 ja 2000. voittonsa hän ohjasti Evartin pikkuveljellä Kenaariolla 25. tammikuuta 2024. Molemmat tasaluvut ovat tulleet täyteen Oulussa.
Niko Kalliokoski

| Henkilötiedot |
| --- | --- | --- | --- |
Syntymäaika: 26. toukokuuta 1982 (ikä 42)
Syntymäpaikka: Kokkola, Suomi
Pelipaikka: puolustaja
Pituus: 185 cm
Junioriseurat
: KPS
1993–2001: KPV
Seurat
| Vuodet | Seura | O | (M) |
| 2000–2002 | KPV | 32 | (7) |
| 2003–2004 | Jaro | 35 | (1) |
| 2003 | → JBK (laina) | 3 | (2) |
| 2005–2013 | KPV | 183 | (23) |
| 2014 | KPV Akatemia | 4 | (1) |
| Yhteensä | Yhteensä | 257 | (34) |
Valmennusura
2014: KPV Akatemia
2015–2020: KPV (apuv.)
2020–2021: KPV
 Seurajoukkueuran tilastot kattavat vain kansalliset sarjat.
Niko Kalliokoski (s. 26. toukokuuta 1982 Kokkola) on suomalainen jalkapallovalmentaja ja entinen jalkapalloilija. Hän toimi viimeksi Ykkösessä pelanneen Kokkolan Pallo-Veikkojen valmentajana. Pelaajaurallaan hän oli useimmiten keskuspuolustaja tai puolustava keskikenttäpelaaja.
Kalliokoski aloitti uransa Kokkolan Palloseuran junioreissa, josta siirtyi Kokkolan Pallo-Veikkojen organisaatioon. Vuonna 1993 hän oli mukana voittamassa nappuloiden Suomen mestaruutta KPV:n joukkueessa. Hän pelasi Veikkausliigaa kausina 2003–2004 FF Jarossa, mutta päätti palata takaisin Kokkolaan. Kalliokoski on työskennellyt siviiliammatikseen varastomiehenä.
Kalliokoski on pelannut myös futsalia Suomen maajoukkueessa sekä seuratasolla TP-Kaarlen riveissä.